અમદાવાદ: અમદાવાદમાં ચોમાસાની ઋતુ દરમિયાન શહેરમાં વરસાદી પાણી ભરાઇને હાહાકાર મચાવે છે. ખાસ કરીને પૂર્વના વિસ્તારો આજે પણ કરોડો રૂપિયાના ખર્ચે સ્ટ્રોમ વોટર ડ્રેનેજ લાઇન બિછાવ્યા બાદ પણ સામાન્ય વરસાદમાં જળબંબાકાર થઇ રહ્યા છે. કોર્પોરેશન દ્વારા રાબેતા મુજબ પ્રી-મોન્સૂન એકશન પ્લાન બનાવાય છે અને પ્રી-મોન્સૂન એકશન પ્લાન હેઠળ ગટરોની સાફસફાઇ કરાતી હોવાના બણગાં ફુંકાય છે. જોકે દર વર્ષની જેમ આ ચોમાસામાં પણ શહેરની ગટર લાઇનો ચોકઅપ થાય તેવી પૂરેપૂરી શકયતા છે.